Diari Oficial de la Generalitat Valenciana


Sumari del DOGV 4753, del 14-05-2004 (2004/4528)

Notificació per edicte de l'acord d'iniciació d'expedient sancionador 115/04 SAN, seguit contra Gordon James Guyott.
--------------------------------------------------------------------------------------------------------------------

### Dades del document

Número de DOGV
:   4753

Data del DOGV
:   14-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4528


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de l'acord d'iniciació d'expedient sancionador 115/04 SAN, seguit contra Gordon James Guyott. [2004/X4528]
  
De conformitat amb el que s'ha acordat per aquesta Sotssecretaria, i a l'empara del que disposa l'article 59.5 de la Llei 30/1992, de règim jurídic de les administracions públiques i del procediment administratiu comú, mitjançant el present edicte es notifica a Gordon James Guyott amb últim domicili conegut a la partida Racons, Parc Natural de la Marjal de Pego-Oliva de Pego (Alacant), acord d'iniciació de data 5 d'abril de 2004 dictat pel director territorial de Territori i Habitatge d'Alacant en l'expedient sancionador núm. 115/04 SAN, que s'està tramitant a la Unitat d'Inspecció del Territori d'aquesta conselleria:
  
Vistes les actuacions prèvies practicades a l'empara de l'article 12 del Reial Decret 1.398/93 de 4 d'agost, pel qual s'aprova el Reglament de procediment per a l'exercici de la potestat sancionadora.
  
Vist que en data 27 de febrer de 2004, agent mediambiental d'aquesta Conselleria va poder constatar els fets següents: Gordon James Guyott havia acampat, sense comptar amb la preceptiva autorització, al paratge Racons, a zona no permesa del Parc Natural de la Marjal de Pego-Oliva, dues caravanes amb matrícula FA- DL 0541 i 214 ABBEY GT, a la partida Racons del terme municipal de Pego.
  
Vist que, de conformitat amb el que disposa l'article 15 en relació amb la disposició addicional tercera de la Llei de la Generalitat Valenciana 11/1994, de 27 de desembre, d'espais naturals protegits de la Comunitat Valenciana, la zona on es van portar a efecte els fets denunciats està considerada com a zona humida, i resulta obligada la seua preservació d'actes que com la denúncia són susceptibles de provocar la seua recessió i la degradació.
  
Vist que, el Parc Natural de la Marjal Pego-Oliva adquireix un important paper en el context general de les zones humides europees com una àrea d'acollida d'aus, es troba inclosa en el llistat de zones humides d'importància internacional establida pe raó del conveni Ramsar, de 2 de febrer de 1971.
  
Vist que, el Parc Natural de la Marjal Pego-Oliva està considerat com a zona de protecció especial de conformitat amb el que disposa l'article 14 de la Directiva 79/409/CE sobre conservació de les aus silvestres.
  
Vist que, el Pla d'Ordenació dels Recursos Naturals del Parc Natural de la Marjal de Pego-Oliva va ser aprovat per Decret del Govern Valencià de 4 de maig de 1999, i per Ordre del Govern Valencià de 12 de febrer de 2001 d'inici dels treballs de revisió del PORN del Parc Natural de la Marjal Pego-Oliva, en el seu apartat segon es dicten unes mesures cautelars establides en l'article 28.1. Que estableixen: La prohibició de realitzar actes que suposen una transformació sensible de la realitat física i biològica del parc natural.
  
Vist que per Acord del Govern Valencià de 13 de febrer de 2001, pel qual es determina la forma d'aplicació de les mesures cautelars de protecció en l'àmbit del Parc Natural de la Marjal de Pego-Oliva, en el seu apartat quart estableix suspendre l'atorgament de llicències municipals per als actes que suposen transformació sensible de la realitat física i biològica del parc natural excepte quan es compte amb informe favorable de la Conselleria de Medi Ambient.
  
Vist que, els fets referits contrarien el règim de protecció preventiva establit cautelarment per al dit espai, i infringeixen l'article 15 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, en relació amb l'article 52 apartat 21 de la citada Llei 11/1994, i qualificada de menys greu en l'article 54 2. c), i la sanció del qual ve determinada en l'art. 58 de la citada llei, el qual estableix:
  
Les infraccions tipificades en l'article 52 d'aquesta llei se sancionaran amb les següents multes:
  
b) Infraccions menys greus: de 601,02 € a 6.010,12 €.
  
En el present supòsit la sanció seria 6.010 € (Sis mil deu euros).
  
Vist que, amb independència de la sanció que hi escaiga l'infractor està obligat a reparar el dany causat adoptant les mesures necessàries per a restablir l'equilibri mediambiental que, en aquest cas consistirà en la retirada de les caravanes i en el restabliment de la parcel·la al seu estat original.
  
Tot això sense perjudici del que resulte de la instrucció, i és l'òrgan competent per a la resolució del present expedient el director territorial de Territori i Habitatge, per raó del que disposa l'article 60.1 de la Llei 11/1994, de 27 de desembre, d'espais naturals protegits de la Comunitat Valenciana.
  
A la vista del que disposen els articles 127 a 138 de la Llei 30/92 de 26 de novembre de règim jurídic de les administracions públiques i del procediment administratiu comú, i el que estableix el Reial Decret 1398/93, de 4 d'agost pel qual s'aprova el Reglament del procediment per a l'exercici de la potestat sancionadora, s'acorda:
  
La incoació del corresponent expedient sancionador contra el Gordon James Guyott, per presumpta infracció de l'article 52 apartat 21 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, en relació amb l'article 15 de la citada llei, i el que disposa l'Acord del Govern Valencià de 13 de febrer de 2001, pel qual es determina la forma d'aplicació de les mesures cautelars de protecció en l'àmbit del Parc Natural de la Marjal de Pego-Oliva.
  
Així mateix s'acorda nomenar instructora i secretària de l'expedient sancionador, Amparo Renau Almela i Susana Carrasco Marí respectivament, a les quals se'ls notificarà en forma aquest nomenament, com també als inculpats, de conformitat amb el que estableix l'art. 135 de la Llei 30/09 JT-OUU i en l'art. 13.2 del RD 1.398/1993 perquè en qualsevol moment del procediment puguen ser objecte de recusació segons el que disposen els arts. 28 i 29 del la citada Llei 30/92, RJ-PAC.
  
Per raó del que estableix l'art. 16.1 del RD 1.398/93, se li concedeix un termini de quinze dies comptadors a partir del següent a la notificació del present acord, perquè aporte totes les al·legacions, documents o informacions que estime convenients, i li signifiquem que si no efectua les al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els arts. 18 i 19 del RD 1.398/93.
  
De conformitat amb el que disposa l'art. 42, apartat 4 de la Llei 4/99, de 13 de gener, de modificació de la Llei 30/92, de Règim jurídic de les administracions públiques i del procediment administratiu comú en relació amb l'apartat 6 de l'art. 20 del Reial Decret 1.398/93, de 4 d'agost, pel qual s'aprova el Reglament per a l'exercici de la potestat sancionadora, el termini per a la resolució i la notificació del present procediment serà de sis mesos. Transcorregut el citat termini sense haver dictat i notificat aquest es produirà la caducitat del procediment conforme al que disposa l'apartat 2 de l'art. 44 de la Llei de règim jurídic.
  
I perquè servisca de notificació a l'interessat mencionat anteriorment, s'expedeix el present edicte.